Държавен вестник, бр. 71, 2011 г., стр. 11

БРОЙ  71	
Д Ъ Р Ж А В Е Н  В Е С Т Н И К 	
СТР.  11  
8. След изтичането на срока, посочен за 
съответната комбинация, трябва да се генери­
ра нова двойка ключове и да се издава ново 
удостоверение за квалифициран електронен 
подпис.
9. Устойчивостта във времето на комби­
нацията от асиметричен и хеш алгоритъм на 
доставчика на удостоверителни услуги трябва 
да е по-голяма или равна на устойчивостта във 
времето на комбинацията от асиметричен и 
хеш алгоритъм, използвана за квалифициран 
подпис на краен потребител.
10. За нуждите на мобилни приложения се 
допуска използването на комбинацията sha1-
with-rsa (1024) за издаване на удостоверение 
за квалифициран електронен подпис със срок 
на валидност не повече от 3 години.
11. При създаването на квалифициран елек­
тронен подпис трябва да се използват следни­
те алгоритми: Canonical XML 1.0, Canonical 
XML 1.1 и Exclusive XML Canonicalization 1.0. 
Допуска се поддържането на други алгоритми 
или други версии на алгоритмите по изрече­
ние първо с оглед осигуряване на оперативна 
съвместимост за проверка на подписа.
10452
РЕШЕНИЕ № 650
ОТ 31 АВГУСТ 2011 Г.
за предоставяне на концесия за добив на 
подземни богатства по чл. 2, ал. 1, т. 5 от 
Закона за подземните богатства – строителни 
материали – доломити, от находище „Бояно­
во“, разположено в землището на с. Бояново, 
община Елхово, област Ямбол, на „ПСФ 
Мостинженеринг“ – АД, Ямбол
На основание § 4, ал. 1 и 4 от преходните 
и заключителните разпоредби на Закона за 
концесиите във връзка с § 17а, ал. 1 и 2 от 
преходните и заключителните разпоредби на 
Закона за приватизация и следприватизацио­
нен контрол, чл. 4, ал. 1, т. 1, чл. 6, 7 и чл. 8, 
ал. 1 от отменения Закон за концесиите и 
§ 105, ал. 2 от преходните и заключителните 
разпоредби на Закона за изменение и допъл­
нение на Закона за подземните богатства (ДВ, 
бр. 100 от 2010 г.) и мотивирано предложение 
на министъра на икономиката, енергетиката 
и туризма 
МИНИСТЕРСКИЯТ СЪВЕТ
Р Е Ш И :
1. Предоставя концесия за добив на под­
земни богатства по чл. 2, ал. 1, т. 5 от Закона 
за подземните богатства – строителни мате­
риали – доломити, представляващи изклю­
чителна държавна собственост, от находище 
„Бояново“, разположено в землището на с. 
Бояново, община Елхово, област Ямбол, на 
„ПСФ Мостинженеринг“ – АД, Ямбол.
2. Определя концесионна площ с размер 
131 дка, която съвпада с площта на находи­
щето и е индивидуализирана с координатите 
на точки по контура на запасите от № 1 до 
№ 10 в координатна система „1970 г.“ съгласно 
приложението.
3. Определя срок на концесията 25 години.
4. Определя за концесионер без търг или 
конкурс „ПСФ Мостинженеринг“ – АД, 
Ямбол.
5. Определя основните права и задължения 
по концесията, както следва:
5.1. Основни права на концесионера:
5.1.1. да добива доломити в границите на 
находището по т. 1;
5.1.2. право на собственост върху добитите 
доломити;
5.1.3. право на ползване върху минните 
отпадъци от добива и първичната преработка;
5.1.4. да извършва преработка, складира­
не, транспортиране и продажба на добитите 
доломити;
5.1.5. да ползва за срока на концесията съ­
ществуващата до момента на подписването на 
концесионния договор геоложка и техническа 
документация и информация;
5.1.6. да извършва с осигурени от него 
средства, на свой риск и след предварително 
съгласуване с концедента и с компетентните 
органи необходимите дейности, свързани с 
добива, включително допроучване и експло­
атационно проучване на подземните богатства 
в границите на находището по т. 1.
5.2. Основни задължения на концесионера:
5.2.1. да заплаща на концедента дължимото 
концесионно плащане при условия и в срокове, 
определени в концесионния договор;
5.2.2. да изготви и представи на министъра 
на икономиката, енергетиката и туризма:
5.2.2.1. цялостен работен проект за добив 
и първична преработка на подземните бо­
гатства; срокът за представяне е 8 месеца от 
подписването на концесионния договор; след 
съгласуването му и въз основа на решение, 
с което е преценено да не се извършва оцен­
ка на въздействието върху околната среда 
(ОВОС) или положително решение по ОВОС, 
или решение за оценка на съвместимостта по 
чл. 31 от Закона за биологичното разнообразие, 
цялостният работен проект става неразделна 
част от концесионния договор;
5.2.2.2. цялостен работен проект за лик­
видация и консервация на миннодобивния 
обект и за рекултивация на концесионната 
площ по т. 2, съгласуван с компетентните 
органи; срокът за представяне е 8 месеца 
от подписването на концесионния договор; 
проектът става неразделна част от концеси­
онния договор;